A Felcsút kikapott, a Debrecen győzelemmel mutatkozott be
A legutóbb ezüstérmes MOL Fehérvár FC a Puskás Akadémia 2-0-s legyőzésével a második mérkőzését is megnyerte a labdarúgó OTP Bank Ligában, és jelenleg vezeti a tabellát.
Az augusztus 11-e, vasárnapi játéknapon mutatkozott be az új szezonban a Debrecen, amely magabiztos, 4-1-es győzelmet aratott a vendég Kisvárda ellen, míg a Paks 3-1-re verte hazai pályán a Budapest Honvédot. A kispestiek így két forduló után pont nélkül állnak az utolsó helyen. A címvédő Ferencvárosnak a második fordulós mérkőzését is elhalasztották, mivel a zöld-fehérek kedden a Bajnokok Ligája-selejtező harmadik fordulójának visszavágóján fogadják a Dinamo Zagrebet.

OTP Bank Liga, 2. forduló:

-   Paksi FC-Budapest Honvéd 3-1
-   Puskás Akadémia FC-MOL Fehérvár FC 0-2
-   Debreceni VSC-Kisvárda Master Good 4-1
-   Diósgyőri VTK-Újpest FC 1-2
-   Kaposvári Rákóczi FC-Mezőkövesd Zsóry FC 1-2
-   A ZTE FC-Ferencváros mérkőzést elhalasztották.
magyarfoci